На Кангрэсе выступіў архібіскуп Рына Фізікела, які ўзначальвае Папскую Раду па новай евангелізацыі. Ён гаварыў пра каталіцкія ўніверсітэты і новую евангелізацыю сучаснага сьвету, зьвяртаючы асаблівую ўвагу на пераломны характар эпохі, у якой мы жывем. Як усе католікі, так і царкоўныя навучальныя ўстановы, пакліканы ўплываць на ход гісторыі. Нельга пакідаць разьвіцьцё падзеяў на волю выпадку або аддаваць іх у рукі тых, хто жадае абмежаваць свабоду чалавека, падкрэсьліў архібіскуп Фізікела. Увесь гістарычны працэс, у тым ліку яго персьпектывы, што здаюцца нам незразумелымі ці нават не выклікаюць аптымізму, зьяўляюцца той прасторай, у якой дзейнічае збаўчая ласка Ісуса Хрыста.